smcproject/ml-wiki-sentences huggingface dataset:
ഇനം, രജിസ്ട്രേഷന് അപേക്ഷിക്കുന്ന വ്യക്തി/ സ്ഥാപനം എന്നിവയുടെ പ്രത്യേകതയനുസരിച്ച് രജിസ്ട്രേഷൻ ഫീസ് നൽകേണ്ടതാണ്.
എന്നാൽ കർഷക ഇനങ്ങൾക്ക് രജിസ്ട്രേഷൻ ഫീ ചുമത്തുന്നില്ല.
നിശ്ചിത ഫോറത്തിൽ  തയ്യാറാക്കിയ അപേക്ഷയുടെ മൂന്ന് പകർപ്പുകൾ നിശ്ചിത ഫോമിൽ PV FRA.
രജിസ്ട്രാർ ജനറലിനു സമർപ്പിക്കണം.
അപേക്ഷകൾ പ്ലാന്റ് വെറൈറ്റി ജേർണലിൽ പ്രസിദ്ധീകരിക്കും.
ന്യായമായ കാരണങ്ങളാൽ രജിസ്ട്രേഷൻ നടത്താൻ പറ്റില്ല എന്ന് ആർക്കെങ്കിലും അഭിപ്രായമുണ്ടെങ്കിൽ, ആ വിവരം നിശ്ചിത ഫോറത്തിൽ എഴുതി രജിസ്ട്രാർ ജനറലിനെ അറിയിക്കണം എതിർപ്പുകൾക്കൊന്നും സാധുതയില്ല എന്ന് വ്യക്തമാക്കേണ്ട ചുമതല കർഷകനാണ്.
എതിർപ്പുകൾ നീങ്ങിക്കഴിഞ്ഞാൽ തുടർനടപടിയിലേക്ക് കടക്കുകയും രജിസ്റ്റർ ചെയ്യുകയും ചെയ്യും.
ഒരു പുതിയ ഇനം രജിസ്റ്റർ ചെയ്യണമെങ്കിൽ പുതുമ, വ്യത്യസ്തത, ഏകത, സ്ഥിരത എന്നീ ഗുണങ്ങൾ അതിനുണ്ടെന്ന് തെളിയിക്കണം.
ഓരോ വിളയ്ക്കക്കും പരിശോധനയ്ക്കായി അതേ വിളയിൽ ദീർഘകാലത്തെ പ്രവർത്തിപരിചയമുള്ള കേന്ദ്രങ്ങളെ അതോറിറ്റി നിയോഗിച്ചിട്ടുണ്ട്.
അതത് വിളകളുടെ DUS പരിശോധനാ മാർഗ്ഗ നിർദ്ദേകങ്ങൾ നൽകുന്നതും അത് പരിശോധിക്കുന്നതും ഈ കേന്ദ്രങ്ങളാണ്.
കേരളത്തിൽ ഇന്ത്യൻ ഇൻസ്റ്റിറ്റ്യൂട്ട് ഓഫ് സ്പൈസ് റിസർച്ച് (IISR) സുഗന്ധ വ്യഞ്ജന വിളകളുടേയും, കേന്ദ്ര തോട്ട വിള ഗവേഷണ കേന്ദ്രം തെങ്ങിന്റേയും കേന്ദ്ര കിഴങ്ങു വിള ഗവേഷണ കേന്ദ്രം കിഴങ്ങുവർഗ്ഗവിളകളുടേയും കേരള കാർഷിക സർവ്വകലാശാല ഓർക്കിഡ് പുഷ്പങ്ങളുടേയും DUS പരിശോധനാ കേന്ദ്രങ്ങളാണ്.
നെല്ല്, എള്ള്, കമുക്, ഏലം, ഇഞ്ചി, മഞ്ഞൾ, കരിമ്പ്, മാവ്, തെങ്ങ, വെണ്ട, തക്കാളി, വഴുതന, റോസ് മുതലായ  വിളകളിൽ രജിസ്ട്രേഷൻ നടപടികൾ നടക്കുന്നുണ്ട്.
ഇതിനു പുറമേ ചേന, വാഴ, ഓമ, മരച്ചീനി, മധുരക്കിഴങ്ങ്, വെള്ളരി വർഗ്ഗ വിളകൾ എന്നിവയുൾപ്പടെ നിരവധി വിളകളിൽ നോട്ടിഫിക്കേഷൻ പ്രക്രിയ നടന്നു കൊണ്ടിരിക്കുന്നു.
നിയമവും കർഷകരുടെ അവകാശങ്ങളും
പാടത്ത് കൃഷി ചെയ്യുന്നയാൾ, കൃഷി ചെയ്യിക്കുന്ന ആൾ, നാടൻ സസ്യങ്ങളേയും അവയുടെ വന്യ ബന്ധുക്കളേയും സംരക്ഷിച്ചു പരിപാലിക്കുന്നവർ, കർഷക ഗവേഷകർ എന്നിവരെല്ലാം ഈ നിയമത്തിൻ കീഴിൽ കർഷകൻ എന്ന പരിഗണനയ്ക്ക് അർഹനാണ്.
വിത്ത്ː- കർഷകന് വിത്ത് വിതയ്ക്കാം, സൂക്ഷിച്ചുവെ യ്ക്കാം, കൈമാറ്റം ചെയ്യാം- എന്നാൽ പായ്ക്കറ്റിലാക്കി മുദ്രണം ചെയ്ത് വിൽക്കുന്നത് കുറ്റകരമാണ്.
ഗവേഷണം ː-  സ്വന്തം ശ്രമഫലമായി വികസിപ്പിച്ചെടുത്ത മുന്തിയ ഇനങ്ങളെ ഒരു ഗവേഷകൻ ചെയ്യുന്നതിനു സമാനമായി തജിസ്റ്റർ ചെയ്ത് സംരക്ഷിക്കാം ഗുണ വിഹിതം ː-  ഏതെങ്കിലും പുതിയ ഇനത്തിന്റെ വികാസത്തിന് ജനിതക വസ്തു സംഭാവന ചെയ്ത കർഷകന്/ കർഷക സമൂഹത്തിന് ഗുണ വിഹിതത്തിന് അർഹതയുണ്ട്.
നഷ്ടപരിഹാരം ː-  ഒരു ബ്രീഡർ/ജനകൻ പുതുതായി ഉരുത്തിരിച്ചെടുത്ത ഇനത്തിന്റെ വിളവ് പ്രഖ്യാപിക്കുകയും ആ വിളവ് ലഭിക്കാത്ത പക്ഷം കർഷകന് നഷ്ട പരിഹാരം ആവശ്യപ്പെടാവുന്നതുമാണ്.
അവാർഡും അംഗീകാരവും ː-  ജനിതക വിഭവങ്ങളുടെ സംരക്ഷണപ്രവർത്തനങ്ങളിലേർപ്പെട്ട കർഷകന്  കർഷക/ ആദിവാസി സമൂഹങ്ങൾക്ക് അംഗീകാരവും ജീൻ നിധിയിൽ നിന്നും അവാർഡും നൽകാൻ അതോറിറ്റിക്ക് അധികാരമുണ്ട്.
പ്ലാന്റ് ജീനോം സേവിയർ കമ്മ്യൂണിറ്റി അവാർഡ്, പ്ലാന്റ് ജീനോം സേവിയർ കർഷക പാരിതോഷികം, കർഷക അംഗീകാരത്തിനുള്ള പ്രശസ്തി പത്രം എന്നിങ്ങനെ വിവിധ അംഗീകാരങ്ങൾ നൽകാറുണ്ട്.
10 ലക്ഷം രൂപയും   ഫലകവും പ്രശസ്തിപത്രവും അടങ്ങുന്നതാണ് അവാർഡ്.
പ്ലാന്റ് ജീനോം സേവിയർ കമ്മ്യൂണിറ്റി അവാർഡ്
നാടൻ വിളയിനങ്ങളുടെ സംരക്ഷണത്തിനുള്ള പ്രവർത്തനങ്ങൾ നടത്തുന്നവർക്കും ജനിതക വസ്തുക്കൾ സംരക്ഷിക്കുന്ന ഗവേഷണ പ്രക്രിയകൾക്ക് സംഭാവനകൾ നൽകുന്ന കർഷകർക്കും ആദിവാസി സമൂഹങ്ങൾക്കും ഗുണഭോക്തൃ വിഹിതം നൽകാനും കർഷകർക്കും സംഘടനകൾക്കും നൽകുന്ന അംഗീകാരമാണിത്.
അവലംബം ↑ പുറം കണ്ണികൾ Protection of Plant Varieties and Farmers' Rights Authority http://www.plantauthority.gov.in/PGSFA.htm Archived 2017-01-11 at the Wayback Machine .
സസ്യങ്ങളിലെ കായിക പ്രവർദ്ധനം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വിത്ത്‌ മുഖേനയും സസ്യങ്ങളുടെ കായിക ഭാഗങ്ങളായ ഇല ,തണ്ട്, വേര് , കാന്ധം മുഖേന സസ്യങ്ങളിൽ വംശ വർദ്ധനവ്‌ നടക്കുന്നു.
ഇത്തരം പ്രവർധന  പ്രക്രിയകളെ സസ്യപ്രവര്ധനം എന്ന് പറയുന്നു.
ബഡിങ്ങ് , ഗ്രാഫ്റ്റിംങ്ങ് , ലെയറിങ്ങ് , മുതലായ വർധിപ്പിക്കൽ പ്രക്രിയയിൽ ചെറിയ ഉപകരണങ്ങളുടെ സഹായത്തോടെ ചെയ്യുന്ന പ്രവൃത്തിയെ '' സസ്യങ്ങളിലെ കായിക പ്രവർദ്ധനം എന്ന് പറയുന്നു.
സസ്യപ്രജനനം ഇംഗ്ലീഷ് വിലാസം https://ml.wikipedia.org/wiki/Plant_breeding യെക്കോറോ ഗോതമ്പ് (വലത്) ഇനം ഉപ്പുവെള്ളത്തിൽ നന്നായി വളരില്ല, എന്നാൽ  W4910 (ഇടത്) ഇനവുമായി ക്രോസ് ചെയ്തു ഉണ്ടാക്കിയ പുതിയ ഇനം ഉപ്പുവെള്ളത്തിനോട് കൂടുതൽ പ്രതിരോധശേഷി കാണിക്കുന്നു
കൂടുതൽ മികവാർന്ന ഇനങ്ങൾ സൃഷ്ടിക്കാനായി സസ്യങ്ങളുടെ സ്വഭാവസവിശേഷതകൾ മാറ്റുന്ന കലയും ശാസ്ത്രവുമാണ് സസ്യപ്രജനനം (Plant breeding).
മികവാർന്ന ഇനങ്ങൾ തെരഞ്ഞെടുത്തു വളർത്തുന്ന ലളിതമായ രീതിമുതൽ ഗഹനമായ തന്മാത്രാരീതികൾ വരെ ഇതിനായി ഉപയോഗിക്കുന്നു.
മനുഷ്യസംസ്കാരത്തിന്റെ തുടക്കം മുതൽ ആയിരക്കണക്കിനുവർഷങ്ങൾക്കു മുന്നേ തന്നെ മനുഷ്യർ പലതരം സസ്യപ്രജനനം നടത്തിയിരുന്നു.
ഉദ്യാനപരിപാലകരും കർഷകരും ഗവേഷകരും സർവ്വകലാശാലകളും കാർഷിക അനുബന്ധ വ്യവസായങ്ങളും ലോകമാകമാനം പലവിധ സസ്യപ്രജനന രീതികൾ നടപ്പിലാക്കുന്നുണ്ട്.
ഭക്ഷ്യസുരക്ഷയ്ക്ക് കൂടിയ വിളവുനൽകുന്നതും രോഗങ്ങളെ ചെറുക്കുന്നതും വരൾച്ചയെ അതിജീവിക്കുന്നതും പലതരം പരിതഃസ്ഥിതികളിൽ വളരാനുതകുന്നതുമായ പുതിയ ഇനങ്ങൾ വികസിപ്പിക്കേണ്ടത് അത്യാവശ്യമാണെന്ന് അന്താരാഷ്ട്ര വികസിതരാജ്യ-ഏജൻസികൾ കരുതുന്നു.
9000 മുതൽ 10000 വരെ വർഷങ്ങളായി മനുഷ്യൻ വിളകളെയും വിത്തുകളെയും ഇണക്കി വളർത്തിയെടുക്കാൻ ശ്രമിച്ച കാലം മുതൽതന്നെ സസ്യപ്രജനനം തുടങ്ങി എന്നു പറയാം.
ആദ്യകാലത്ത് മികച്ചഗുണമുള്ള വിത്തുകളെ തെരഞ്ഞെടുത്ത് സംരക്ഷിച്ച് ഓരോ തലമുറ കഴിയുന്തോറും വിത്തുകൾ മികവുറ്റവയായിത്തീർന്നു.
സങ്കരയിനം ചെടികൾ lഉണ്ടാവുന്നതെപ്പറ്റിയുള്ള ഗ്രിഗർ മെൻഡലിന്റെ പരീക്ഷണങ്ങൾ പാരമ്പര്യനിയമങ്ങളെ ഉണ്ടാക്കുന്നതിനു സഹായിക്കുകയും അത് പുതുതായുണ്ടായ ജനിതകശാസ്ത്രത്തിന്റെ അടിത്തറയാവുകയും ചെയ്തു.
അതിൽ നിന്നും പ്രചോദനം ഉൾക്കൊണ്ടുകൊണ്ട് വിളവ് വർദ്ധിപ്പിക്കാനുള്ള മാർഗ്ഗങ്ങൾക്കായി ശാസ്ത്രകാരന്മാർ ജീവിതം ഉഴിഞ്ഞുവച്ചു.
ആധുനിക സസ്യപ്രനനവും ജനിതകശാസ്ത്രത്തിൽ അടിസ്ഥാനപ്പെടുത്തിയത് ആണെങ്കിലും അതിലും വിശാലമായ ശാസ്ത്രകാര്യങ്ങൾ അതിനു ഉപയോഗിക്കുന്നുണ്ട്.
തന്മാത്രാ ജീവശാസ്ത്രം , സൈറ്റോളജി, സിസ്റ്റമാറ്റിക്‌സ് , ഫിസിയോളജി, രോഗനിദാനശാസ്ത്രം , പ്രാണിപഠനശാസ്ത്രം , രസതന്ത്രം , സ്ഥിതിഗണിതം ( ബയോമെട്രിക്‌സ് ) എന്നിവയെല്ലാം സസ്യപ്രജനത്തിന് ഉപയോഗിക്കുന്നു.
പ്രാചീന സസ്യപ്രജനനം
തെരഞ്ഞെടുപ്പാണ് സസ്യപ്രജനനത്തിന് ഉപയോഗിച്ചുവന്ന ഏറ്റവും മികച്ച രീതി.
ഇഷ്ടമുള്ള ഗുണമുള്ള സസ്യങ്ങളെ വളരാൻ അനുവദിക്കുകയും മികവു കുറഞ്ഞ ഇനങ്ങളെ വീണ്ടും വളരാൻ അനുവദിക്കാതെ ഒഴിവാക്കുകയുമാണ് ഈ പ്രവൃത്തി വഴി നടപ്പിലാക്കിയത്.
പല ഗുണങ്ങളുമുള്ള ഇനങ്ങളെ പരാഗണം നടത്തി (crossing) പുതിയ അനുപേക്ഷണീയഗുണങ്ങളുള്ള ഇനങ്ങളെ ഉണ്ടാക്കുന്നതാണു മറ്റൊരുരീതി.
ഒരു ഇനത്റ്റിലുള്ള ജീനുകളെ മറ്റൊരു ജനിതക പിന്നാമ്പുറമുള്ള ചെടിയുമായി പരാഗണം നടത്തുകയാണ് ഈ രീതി..
ഉദാഹരണത്തിന് മിൽഡ്യൂ എന്ന ഫംഗസിനെ പ്രതിരോധിക്കാൻ ശേഷിയുള്ള പയറിനെ നല്ല വിളവുകിട്ടുന്ന, എന്നാൽ എളുപ്പം ഫംഗസ് ബാധയേൽക്കുന്ന മറ്റൊരു പയറുമായി ക്രോസ്സ് ചെയ്യുന്നതുവഴി നല്ലവിളവുകിട്ടുന്ന എന്നാൽ ഫംഗസ് ബാധിക്കാത്ത ഒരിനം വികസിപ്പിക്കാൻ സാധിക്കുന്നു.
ഇങ്ങനെ പുതുതായുണ്ടാകുന്ന വിത്തുകളെ പിന്നെയും നല്ല വിളവുകിട്ടുന്ന ഇനവുമായി ക്രോസ് ചെയ്തു നല്ല വിളവുള്ള ഇനമാവും ഉണ്ടാവുന്നതെന്നു ഉറപ്പാക്കുന്നു ( backcrossing ).
ഇങ്ങനെ ലഭിക്കുന്ന ഇനങ്ങളെ കൃഷിചെയ്തുപരീക്ഷിച്ച് ഉറപ്പാക്കുന്നു.
ഇങ്ങനെയുണ്ടായ ചെടികളെ വളർത്തിയെടുക്കാൻ തമ്മിൽത്തമ്മിലും ക്രോസ്സ് ചെയ്യുന്നു ( inbred).
പുറത്തുനിന്നുമുള്ള പരാഗങ്ങൾ അകത്തുകടക്കാതെ പരാഗണസഞ്ചികളും (pollination bags) ഉപയോഗിക്കാറുണ്ട്.
ജനിതകവൈവിധ്യം ഉണ്ടാക്കാൻ ടെസ്റ്റ് റ്റ്യൂബിൽ വളർത്തിയെടുക്കുന്ന രീതികൾ പരീക്ഷണശാലകളിൽ ഉണ്ട്.
പ്രകൃതിയിൽ സാധാരണ ഉണ്ടാവാത്ത തരത്തിലുള്ള പുതുവിത്തുകൾ ഇപ്രകാരം ഉണ്ടാക്കാൻ സാധിക്കുന്നു.
സസ്യപ്രജനനം നടത്തുന്നവർ ചെടികളിൽ ഉൾക്കൊള്ളിക്കാൻ ശ്രമിക്കുന്ന ഗുണങ്ങൾ ഇവയാണ്.
കൂടിയ പോഷകമൂല്യം, കൂടിയ സൗരഭ്യം, ഉയർന്ന സൗന്ദര്യം അതുപോലെ ഉയർന്ന ഗുണനിലവാരം .
ഉയർന്ന വിളവ്.
കഠിനമായ പരിസ്ഥിതിസമ്മർദ്ദങ്ങളെ അതിജീവിക്കാനുള്ള കഴിവ് (ലവണസാന്ദ്രത , ഉയർന്ന താപനില , വരൾച്ചയെ അതിജീവിക്കാനുള്ള കഴിവ്) വൈറസുകൾ , ഫംഗസുകൾ, ബാക്ടീരിയ എന്നിവകളോടെല്ലാമുള്ള കൂടിയ രോഗപ്രതിരോധം.
കീടങ്ങളെ പ്രതിരോധിക്കാനുള്ള കഴിവ്.
കളനാശിനികളെ പ്രതിരോധിക്കാനുള്ള കഴിവ്.
വിളവെടുപ്പിനു ശേഷം കേടാവാതെ കൂടിയ കാലം സൂക്ഷിക്കാനുള്ള ശേഷി.
രണ്ടാം ലോകമഹായുദ്ധത്തിനു മുൻപ് 1902 -ലെ ഗാർട്ടന്റെ കാറ്റലോഗ്
വിജയകരമായി ക്രോസ് പോളിനേഷനിലൂടെ മികച്ച വിത്തുകൾ വാണിജ്യാടിസ്ഥാനത്തിൽ ആദ്യമായി പുറത്റ്റിറക്കിയത് ഇംഗ്ലണ്ടിൽ ജോൺ ഗാർട്ടനാണ്.
നിയന്ത്രിത ക്രോസ് വഴി1892-ൽ ഓട്‌സ് , വിത്തുകൾ ആണ് ആദ്യമായി വിപണിയിൽ എത്തിയത്.
യെക്കോറോ ഗോതമ്പ് (വലത്) ഇനം ഉപ്പുവെള്ളത്തിൽ നന്നായി വളരില്ല, എന്നാൽ  W4910 (ഇടത്) ഇനവുമായി ക്രോസ് ചെയ്തു ഉണ്ടാക്കിയ പുതിയ ഇനം ഉപ്പുവെള്ളത്തിനോട് കൂടുതൽ പ്രതിരോധശേഷി കാണിക്കുന്നു രണ്ടാം ലോകമഹായുദ്ധത്തിനു ശേഷം മുന്തിരി പരീക്ഷണശാലയിൽ വികസിപ്പിക്കുന്നു
രണ്ടാം ലോകമഹായുദ്ധത്തിനു ശേഷം പലരീതികൾ വിത്തുവികസനത്തിനു നിലവിൽ വന്നു.
വലിയ ബന്ധമൊന്നും ഇല്ലാത്ത സ്പീഷിസുകളേപ്പോലും സംയോജിപ്പിക്കാനും ജനിതകവൈവിധ്യം ഉണ്ടാക്കിയെടുക്കാനും ശസ്ത്രത്തിനു കഴിഞ്ഞു.
ടിഷ്യൂ കൾച്ചറിന്റെ വരവോടെ വിത്തുകൾ ഇല്ലാതെ തന്നെ വിവിധവിളകൾ ഉണ്ടാക്കിയെടുത്തു.
സാധാരണയായി ഒരു തരത്തിലും ലൈംഗികപ്രജനനം നടക്കാത്ത സ്പീഷിസുകളെയും ജനുസുകളെയും കൃത്രിമമായി ഒരുമിപ്പിച്ചു.
ഇതിനെ Wide crosses എന്നു വിളിക്കുന്നു .
ഗോതമ്പിനെയും വരകിനെയും യോജിപ്പിച്ച് ട്രിറ്റികേൽ എന്നൊരു പുതിയ ധാന്യം ഈ രീതിയിൽ ഉണ്ടാക്കിയെടുക്കുകയുണ്ടായി.
ഇങ്ങനെയുണ്ടാകുന്ന പുതിയ ധാന്യത്തിന് പ്രകൃത്യാ പ്രജനനശേഷിയുണ്ടാവില്ല.
ആധുനിക സസ്യപ്രജനനം
ആധുനിക സസ്യപ്രജനനരീതിയിൽ തന്മാത്രാജീവശാസ്ത്രം ഉപയോഗിച്ച് ആവശ്യമുള്ള ഗുണങ്ങൾ വിത്തുകളിൽ സന്നിവേശിപ്പിക്കാൻ ആവുന്നുണ്ട്.
ഇതിനെ തന്മാത്രാ പ്രജനനം (Molecular breeding).
എന്നു വിളിക്കുന്നു.
സസ്യപ്രജനനത്തിന്റെ ഘട്ടങ്ങൾ
സസ്യപ്രജനനത്തിന്റെ പ്രധാനഘട്ടങ്ങൾ ഇവയാണ്.
വ്യത്യസ്തമായവയെ ശേഖരിക്കൽ തെരഞ്ഞെടുക്കൽ മികവു കണ്ടുപിടിക്കൽ പുറത്തുവിടൽ വ്യാപനം പുതുവിത്ത് വ്യാപിപ്പിക്കൽ ജനങ്ങൾക്കുള്ള വിൽപ്പന പ്രമുഖരായ സസ്യപ്രജനനക്കാർ Gartons Agricultural Plant Breeders Gregor Mendel Keith Downey Luther Burbank Nazareno Strampelli Niels Ebbesen Hansen Edger McFadden Norman Borlaug ഇവയും കാണുക Bioactive compound Cisgenesis Crop breeding in Nepal Cultivated plant taxonomy Double-pair mating Family based QTL mapping Genomics of domestication International Code of Nomenclature for Cultivated Plants Marker-assisted selection (MAS) Orthodox seed QTL mapping Recalcitrant seed Selection methods in plant breeding based on mode of reproduction Smart breeding അവലംബം പൊതുവായി Borem, A.; Miranda, G. V. Melhoramento de Plantas.
Viçosa: Editora UFV, 2009.
543 p. Borem, A. (Org.).
Domesticação e Melhoramento: espécies amazônicas1.
Visconde do Rio Branco: Suprema Grafica e Editora, 2009.
(in press)v.
588 p. Borem, A. (Org.); Caixeta, E. T. (Org.) .
Marcadores Moleculares.
2a..
Visconde do Rio Branco: Suprema Grafica e Editora, 2008.
532 p. Borem, A.; Condori, M.; Miranda, G. V. Mejoramiento de Plantas (in Spanish).
Viçosa: Editora UFV, 2008.
438 p. Briggs, F.N. and Knowles, P.F. 1967.
Introduction to Plant Breeding .
Reinhold Publishing Corporation, New York.
The Origins of Agriculture and Crop Domestication - The Harlan Symposium Archived 2004-11-30 at the Wayback Machine .
news@nature.com.
1999 Are non-GM crops safe?
Schlegel,Rolf (2009) Encyclopedic Dictionary of Plant Breeding Archived 2013-10-29 at the Wayback Machine .
( ISBN 9781439802427 ),  CRC Press, Boca Raton, FL, USA, pp 584 Schlegel, Rolf  (2007) Concise Encyclopedia of Crop Improvement: Institutions, Persons, Theories, Methods, and Histories ( ISBN 9781560221463 ),  CRC Press, Boca Raton, FL, USA, pp 423 Thro AM and Spillane C (1999) Biotechnology assisted participatory plant breeding: Complement or contradiction?
CGIAR Program on Participatory Research and Gender Analysis, Working Document No.4, CIAT: Cali.
150pp.
പുറത്തേക്കുള്ള കണ്ണികൾ Plant Breeding and Genomics eXtension Community of Practice Archived 2015-09-18 at the Wayback Machine .
- education and training materials for plant breeders and allied professionals Plant Breeding Updates Hybridization of Crop Plants Archived 2009-02-23 at the Wayback Machine .
- large practical reference on plant hybridization Infography about the History of Plant Breeding Archived 2010-07-26 at the Wayback Machine .
Glossary of plant breeding terminology by the Open Plant Breeding Foundation Archived 2010-06-06 at the Wayback Machine .
National Association of Plant Breeders (NAPB) The Global Partnership Initiative for Plant Breeding Capacity Building - GIPB Archived 2007-08-12 at the Wayback Machine .
FAO/IAEA Programme Mutant Variety Database FDA Statement of Policy - Foods Derived from New Plant Varieties
സസ്നേഹം (പരമ്പര)
മലയാളം വിനോദ ചാനൽ ഏഷ്യാനെറ്റിൽ 2021 ജൂൺ 8 -ന് 
സംപ്രേഷണം ആരംഭിച്ച ഒരു മലയാളം ടെലിവിഷൻ പരമ്പരയാണ് സസ്‌നേഹം , കൂടാതെ ഡിസ്നി+ഹോട്ട്സ്റ്റാറിലും സ്ട്രീം ചെയ്യുന്നു , രേഖ രതീഷും കെപിഎസി സജിയും പ്രധാന വേഷങ്ങളിൽ അഭിനയിക്കുന്നു.
, ഈ പരമ്പര വൃദ്ധസദനങ്ങളിൽ തള്ളപ്പെടുന്ന അച്ഛനമ്മമാരുടെ കഷ്ടപ്പാടുകളെ കുറിച്ച് പറയുന്നു.
പരമ്പര 25 മാർച്ച് 2023 ന് അവസാനിച്ചു.
പഴയ സ്നേഹിതരായിരുന്ന ഇന്ദിരയുടെയും ബാലചന്ദ്രന്റെയും വൃദ്ധസദനത്തിൽ വീണ്ടും ഒന്നിച്ച കഥയാണ് സസ്നേഹം പറയുന്നത്.
അവർ രണ്ടുപേരും സ്വന്തം കുടുംബത്താൽ അവഗണിക്കപ്പെടുന്നു.
ഇരുവരും കണ്ടുമുട്ടിയ ശേഷം അവരുടെ ജീവിതത്തിന് ഒരു പുതിയ മാനവും അർത്ഥവും ലഭിക്കുന്നു.
അഭിനേതാക്കൾ രേഖ രതീഷ് - ഇന്ദിര കെപിഎസി സജി - ബാലചന്ദ്രൻ പ്രശാന്ത് കുമാർ - ശങ്കരനാരായണൻ സോനു അന്ന ജേക്കബ് - നന്ദിത മിഥുൻ മേനോൻ - മനു ലക്ഷ്മി പ്രിയ - പ്രിയ അഞ്ജന കെ ആർ - മീര അനൂപ് ശിവസേനൻ - രഘു ജിക്സിൽ ഫിലിപ്പ് - സുധി വേണുഗോപാൽ - മാധവൻ റാണി ലൗറിസ്/_____ - സരസ്വതി മായ - ഗിരിജ അപർണ നായർ - സിന്ധു *അർജുൻ സുനിൽ ആനന്ദൃത മനു കല്യാണി നായർ പ്രദീപ് കോട്ടയം സ്വീകരണം
കോവിഡ്-19 രണ്ടാം തരംഗത്തെ തുടർന്ന് സീതാകല്യാണം എന്ന മറ്റൊരു പരമ്പര താൽക്കാലികമായി നിർത്തിയ സാഹചര്യത്തിൽ 2021 ജൂൺ 8-ന്, ഒരു ഫില്ലറായി സസ്നേഹം എന്ന പരമ്പര പ്രീമിയർ ചെയ്തു, തുടക്കം മുതൽ, പ്രമോഷൻ കുറവായതിനാൽ ഷോയ്ക്ക് ശരാശരി ടി.ആർ.പി റേറ്റിംഗ് ലഭിച്ചു, കുറച്ച് ആഴ്ചകൾക്ക് ശേഷം അത് വൈകുന്നേരം 6:30 PM ലേക്ക് മാറ്റി.
2021-ലെ ചില ആഴ്ചകളിൽ, ഷോയ്ക്ക് ടൈം സ്ലോട്ടിലെ ഏറ്റവും ഉയർന്ന ടി.ആർ.പി റേറ്റിംഗുകൾ ലഭിച്ചു.
പിന്നീട് പരമ്പരയുടെ സമയം 6 മണിയിലേക്ക് മാറ്റി, 25 മാർച്ച് 2023 ന് അവസാനിച്ചു.
സസ്യങ്ങളുടെ അനാറ്റമി ഇംഗ്ലീഷ് വിലാസം https://ml.wikipedia.org/wiki/Plant_anatomy
സസ്യശരീരത്തിലെ ബാഹ്യാന്തരികഘടനകളെക്കുറിച്ചുള്ള പഠനമാണ് സസ്യശരീരഘടനാശാസ്ത്രം അഥവാ സസ്യങ്ങളുടെ അനാറ്റമി (Anatomy of plants).
ഈ പഠനം സൂക്ഷ്മഘടനയെക്കുറിച്ചുള്ളതോ പൊതുവായുള്ളതോ ആകാം.
ശരീരഘടനാശാസ്ത്രം കോശശാസ്ത്രവുമായി വളരെ ബന്ധപ്പെട്ടിരിക്കുന്നു.
ചരിത്രം തടിയുടെ ക്രോസ്‌സെക്ഷൻ 1.
പിത്ത്, 2.
പ്രോട്ടോസൈലം 3.
സൈലം 4.
ഫ്ലോയം 5.
Sclerenchyma 6.
കോർട്ടെക്സ് 7.
എപ്പിഡെർമിസ് നടുക്കുകാണുന്ന കറുത്ത അടയാളം (1 mm) പിത്ത് പ്രമാണം:Stem-cross-section2.jpg സൈലം
സസ്യഘടനാശാസ്ത്രപഠനം പുരാതനകാലം മുതല്ക്കുതന്നെ ഭാരതത്തിലാരംഭിച്ചിരുന്നതായി തെളിവുകളുണ്ട്.
സസ്യശരീരത്തെ ത്വക്ക് (പുറത്തുള്ള ആവരണചർമം), മൻസാ (മൃദുവായ സസ്യശരീരഭാഗങ്ങൾ), അസ്ഥി (കാഠിന്യമുള്ള ശരീരഭാഗങ്ങൾ), സ്നായു (ഫ്ലോയം-Phloem-ത്തിലെ ഫൈബറുകൾ), മജ്ജ (പിത്ത്-pith) എന്നിങ്ങനെ അഞ്ച് ആയി അന്നേ തന്നെ തരംതിരിച്ചിരുന്നു.
പാശ്ചാത്യലോകത്ത് സസ്യശാസ്ത്രപഠനം ആദ്യമാരംഭിച്ചത് അരിസ്റ്റോട്ടിലിന്റെ കാലത്ത് (ബി.സി. 384-322) ആയിരുന്നു.
സസ്യശരീരത്തിൽ ഇന്നറിയപ്പെടുന്ന ഖരവ്യൂഹം(xylem), മൃദുവ്യൂഹം(phloyem), പിത്ത് എന്നീ ഭാഗങ്ങളെ ആദ്യമായി രേഖപ്പെടുത്തിയത് അരിസ്റ്റോട്ടലിന്റെ ശിഷ്യനായ തിയോഫ്രാസ്റ്റസ് ആയിരുന്നു.
അതിനുശേഷം വളരെക്കാലത്തേക്ക് ഈ ശാസ്ത്രശാഖ അധികം ശ്രദ്ധിക്കപ്പെട്ടില്ല.
സൂക്ഷ്മദർശിനിയുടെ കണ്ടുപിടിത്തത്തോടെ ഈ ശാസ്ത്രശാഖ ഒരു നവജീവൻ കൈക്കൊണ്ടു.
1590-ൽ ജാൻസ് (jans), സഖറിയാസ് ജാൻസെൻ (Zacharias janssen) എന്നീ ഡച്ചുകാർ ആദ്യമായി ഒരു സംയുക്ത സൂക്ഷ്മദർശിനി (Compound Microscope) നിർമിച്ചു.
ഒരു സസ്യശരീരഭാഗം ആദ്യമായി സൂക്ഷ്മദർശിനിയിൽക്കൂടി പഠനവിധേയമാക്കിയത് റോബർട്ട് ഹൂക്ക് (Robert Hook ) എന്ന ഇംഗ്ലീഷുകാരനാണ് .
അദ്ദേഹത്തിന്റെ തുടർന്നുള്ള നിരീക്ഷണഫലങ്ങൾ 1665-ൽ മൈക്രോഗ്രാഫിയ (Micro -graphia) എന്ന പ്രസിദ്ധീകരണത്തിൽ പ്രത്യക്ഷപ്പെടുകയുണ്ടായി; നെഹീമിയാ ഗ്രൂ (Nehemiah Grew-1641-1712) എന്ന ഇംഗ്ലീഷുകാരനും മാഴ്സെല്ലോ മാൽപിജി (Marcello Malpighi , 1628-94) എന്ന ഇറ്റലിക്കാരനും ഈ ശാസ്ത്രശാഖയിൽ ഗവേഷണം നടത്തിയിരുന്നു.
നെഹീമിയായുടെ അനാറ്റമി ഒഫ് പ്ലാന്റ്സ് (Ana-tomy Plants) എന്ന പുസ്തകം സസ്യങ്ങളുടെയും മൃഗങ്ങളുടെയും ശരീരഘടനയെക്കുറിച്ചുള്ള താരതമ്യപഠനം ഉൾക്കൊള്ളുന്നു.
പാരൻകൈമ (parenchy-ma), വെസൽ (vessel) എന്നീ പദങ്ങൾ ആദ്യമായി ഉപയോഗിക്കപ്പെട്ടതും ഈ പുസ്തകത്തിലാണ്.
1675-ൽ പ്രസിദ്ധീകരിച്ച മാൽപിജിയുടെ അനാറ്റോമേ പ്ലാന്റം (Anatome Plantum) എന്ന പുസ്തകത്തിലാണ് സർപ്പിളവെസലുകൾ (spiral vesels), സ്റ്റോമ എന്നിവയെപ്പറ്റിയുള്ള ആദ്യവിവരണം അടങ്ങിയിരിക്കുന്നത്.
19-ആം നൂറ്റാണ്ടിൽ കോശങ്ങളുടെയും വെസലുകളുടെയും ഉദ്ഭവത്തെക്കുറിച്ചുള്ള പഠനത്തിൽ ശ്രദ്ധ കേന്ദ്രീകരിച്ചവരായിരുന്നു ഫാങ്കോയ് മിർബനും (Charles Fancois Mirben, 1778-858), കർട് സ്പ്രെൻഗലും (Curt Sprengel, 1766-1833).
റോബർട്ട് ബ്രൌൺ (1773-1858) എന്ന ആംഗലേയശാസ്ത്രകാരനാണ് ആദ്യമായി കോശത്തിലെ ജീവദ്രവ (protoplasm) ത്തിന്റെ ഘടനയും പ്രാധാന്യവും പഠനവിഷയമാക്കിയത്.
ഹ്യൂഗോ ഫൊൺ മോൾ (Hugo von Mohi, 1805-72) ജീവികളിൽ ജീവദ്രവത്തിന്റെ പ്രാധാന്യം വ്യക്തമാക്കിയതോടെ കോശത്തെക്കുറിച്ച് അതുവരെ ഉണ്ടായിരുന്ന ധാരണകൾ പാടേ മാറുകയുണ്ടായി.
അനാറ്റമി എന്ന ശാസ്ത്രശാഖയ്ക്കു മഹത്തായ സംഭാവനകൾ നല്കിയ മറ്റൊരാളാണ് കാൾ ഫൊൺ നഗെലി (Carl von Nageali 1817-91).
പ്രാഥമിക മെരിസ്റ്റമിക കലകൾ (primary meri-stems), ദ്വിതീയ മെരിസ്റ്റമിക കലകൾ (secondary meristems), സംവഹന വ്യൂഹങ്ങളുടെ വർഗീകരണം എന്നിവയെക്കുറിച്ച് ഇന്നുള്ള അറിവിനാധാരം അദ്ദേഹത്തിന്റെ ഗവേഷണങ്ങളാണ്.
അടുത്തകാലത്തായി ഈ ശാസ്ത്രശാഖയിലെ പഠനങ്ങൾ വർധമാനമായിട്ടുണ്ട്.
ഹാൻസ്റ്റീൻ (ഹിസ്റ്റോജൻ സിദ്ധാന്തം), സാക്സ് (ടിഷ്യൂകളുടെ തരംതിരിക്കൽ), ഹാബർലാന്റ് (ശരീരഘടനാശാസ്ത്രവും ശരീരക്രിയാവിജ്ഞാനവും തമ്മിലുള്ള പരസ്പരബന്ധം), വാൻടീഗ് ഹാം (സ്റ്റീൽ സിദ്ധാന്തം), ബെയ്ലി, ഫോസ്റ്റർ, ഈസോ, മജൂംദാർ, മെറ്റ്കാഫ്, ചോക് എന്നീ ശാസ്ത്രകാരൻമാരുടെ സംഭാവനകൾ വിലപ്പെട്ടവയാണ്.
സൂക്ഷ്മഘടന
ശരീരത്തിന്റെ അടിസ്ഥാനഘടകങ്ങളായ കോശങ്ങൾ ഘടനയിൽ സദൃശമാണെങ്കിലും ആകൃതിയിലും ധർമത്തിലും വൈവിധ്യം പുലർത്തുന്നു.
ആൽഗ, ഫംഗസ് തുടങ്ങിയ ലളിതസസ്യങ്ങളിൽ കോശങ്ങളെല്ലാം തന്നെ ഏതാണ്ടൊരുപോലെയിരിക്കും.
എന്നാൽ സസ്യത്തിന്റെ സങ്കീർണത വർധിക്കുന്നതോടൊപ്പം കോശങ്ങളുടെ ആകൃതി പ്രകൃതികളിലും ധർമത്തിലും വൈവിധ്യം കൂടുതലാകുന്നു.
കോശങ്ങളുടെ സാജാത്യവൈജാത്യങ്ങളെ ആധാരമാക്കി അവയെ പലതാക്കി തിരിച്ചിട്ടുണ്ട്.
പാരൻകൈമ
(Parenchyma)
സസ്യത്തിൽ പൊതുവേയും ഇളംഭാഗങ്ങളിൽ പ്രത്യേകിച്ചും സുലഭമായി കാണുന്ന ടിഷ്യു.
ഇവ സമവ്യാസീയവും കട്ടികുറഞ്ഞ കോശഭിത്തികളോടുകൂടിയവയുമാണ്.
ഇവയിൽ ജീവദ്രവം നിറഞ്ഞിരിക്കും.
ധർമം, സ്ഥാനം എന്നിവയെ ആധാരമാക്കി പാരൻകൈമ കോശങ്ങൾക്ക് ഘടനാവ്യത്യാസങ്ങളുണ്ടായിരിക്കും.
പരിണാമപരമായും വികാസപരമായും ഇവ മറ്റു കോശങ്ങളെക്കാൾ സരളമാണ്.
കോളൻകൈമ
(Collenchyma)
കാണ്ഡം , ഇലഞെട്ട്, ഞരമ്പുകൾ തുടങ്ങിയവയുടെ ബഹിർഭാഗത്ത് പാളികളായോ ചെറു വ്യൂഹങ്ങളായോ കാണപ്പെടുന്നു.
ആകൃതിയിൽ സമവ്യാസീയമോ ദീർഘാകാരമോ ഇവയുടെ മധ്യവർത്തിയോ ആകാം.
ഈ തരത്തിലുള്ള കോശങ്ങൾ ഒന്നിച്ചു ചേരുന്ന ഭാഗങ്ങളിൽ കോശഭിത്തികൾ കട്ടികൂടിയിരിക്കും.
സ്ക്ലീറൻകൈമ
(Scierenchyma)
ഒരു ബലകൃതകല (strengthening tissue).
ലിഗ്നിൻ, സൂബറിൻ എന്നീ രാസവസ്തുക്കൾ അടിഞ്ഞുകൂടുന്നതിനാൽ ഇതിന്റെ കോശഭിത്തികളുടെ കട്ടി കൂടിയിരിക്കും.
വളർച്ചയുടെ ആദ്യഘട്ടങ്ങളിൽ മാത്രമേ ഇതിൽ ജീവദ്രവം കാണൂ; ഫൈബറുകൾ, സ്ക്ലീറിഡുകൾ എന്നിങ്ങനെ രണ്ടുതരം കോശങ്ങൾ ഇതിൽപ്പെടുന്നു.
സംവഹനകലകൾ
സൈലം, ഫ്ളോയം എന്നിവ.
വേരുകൾ ആഗിരണം ചെയ്യുന്ന ഭക്ഷണപദാർഥങ്ങൾ ഇലകളിലെത്തിച്ചുകൊടുക്കുകയാണ് സൈലത്തിന്റെ ജോലി.
പാചകം ചെയ്യപ്പെടുന്ന ഭക്ഷണം ചെടിയുടെ വിവിധ ഭാഗങ്ങളിലേയ്ക്ക് ഫ്ലോയം എത്തിച്ചുകൊടുക്കുന്നു.
സൈലവും ഫ്ലോയവും വിവിധതരം കോശങ്ങളാൽ സംവിധാനം ചെയ്യപ്പെട്ട സങ്കീർണകലകളാണ്.
സസ്യത്തിന്റെ പ്രധാന ഭാഗങ്ങളിലെല്ലാം തന്നെ മൂന്നുതരം കലാവ്യൂഹങ്ങളെ വ്യക്തമായി വേർതിരിക്കാം.
ഏറ്റവും പുറമേയുള്ള അധിചർമം (epidemis) പരിതഃസ്ഥിതിയുമായുള്ള ബന്ധത്തെ ക്രമീകരിക്കുന്നു.
മണ്ണിനടിയിലെ സസ്യഭാഗങ്ങളിൽ അവ പ്രധാനമായും ആഗിരണാവയവങ്ങളായാണ് വർത്തിക്കുക.
മണ്ണിനു മുകളിലുള്ള ഭാഗങ്ങളിൽ ഇത് സംരക്ഷണം, ശ്വസനം, പ്രകാശസംശ്ലേഷണം, വാതകവിനിമയം എന്നിവയെ സഹായിക്കുന്നു.
എല്ലാ സസ്യഭാഗങ്ങളിലും വ്യാപിച്ചു കിടക്കുന്ന സംവഹനകല.
അധിചർമത്തിനും സംവഹനകലയ്ക്കുമിടയ്ക്കുള്ള അടിസ്ഥാനകല-കോർടെക്സ് (ആവൃതി)-യും സംവഹനകലയ്ക്കുള്ളിലുള്ള പിത്ത് അഥവാ മജ്ജയും.
ഇലകളിലെ അടിസ്ഥാനകല-പാരൻകൈമ-മീസോഫിൽ എന്നറിയപ്പെടുന്നു.
ഇതിലെ കോശങ്ങൾ പ്രകാശസംശ്ളേഷണ പ്രക്രിയയ്ക്ക് അനുയോജ്യമായ വിധത്തിലാണ് സംവിധാനം ചെയ്യപ്പെട്ടിരിക്കുന്നത്.
മെരിസ്റ്റമിക കല
(Meristerms)
കോശവിഭജനം തുടർച്ചയായി നടന്നുകൊണ്ടിരിക്കുന്ന സസ്യശരീരഭാഗങ്ങൾ.
സ്ഥാനമനുസരിച്ച് അവയെ അഗ്രമെരിസ്റ്റം (apical meristems), പാർശ്വമെരിസ്റ്റം (lateral Meristem), അന്തർവേശി മെരിസ്റ്റം (Intercalary meristem) എന്നിങ്ങനെ മൂന്നായി തിരിച്ചിരിക്കുന്നു.
ഉദ്ഭവത്തെ ആധാരമാക്കി പ്രാഥമിക മെരിസ്റ്റം (primary meristem) എന്നും ദ്വിതീയ മെരിസ്റ്റം (secondary meristem) എന്നും രണ്ടു തരത്തിൽ ഇവയെ തിരിച്ചിട്ടുണ്ട്.
സസ്യശരീരത്തിലെ പ്രാഥമിക വിഭാഗങ്ങൾ
അഗ്രമെരിസ്റ്റത്തിൽനിന്നുദ്ഭവിക്കുന്ന ഭാഗങ്ങൾ - വേര് , തടി , ഇല , പ്രത്യുത്പാദനാവയവങ്ങൾ തുടങ്ങിയവ - പ്രാഥമിക സസ്യഭാഗങ്ങൾ (primary plant body) എന്നും അവയിലെ കലകൾ പ്രാഥമിക കലകൾ എന്നും അറിയപ്പെടുന്നു.
എല്ലാ ദ്വിബീജപത്രികളിലും ചില ഏകബീജപത്രികളിലും പുതുതായുണ്ടാകുന്ന പാർശ്വമെരിസ്റ്റങ്ങളുടെ പ്രവർത്തനഫലമായി പാർശ്വവളർച്ച നടക്കുന്നതായി കാണാം.
ഇവയെ ദ്വിതീയ സസ്യഭാഗങ്ങൾ എന്നും ഇവയിലെ കലകളെ ദ്വിതീയകലകൾ എന്നും വിളിക്കുന്നു.
അഗ്രമെരിസ്റ്റത്തിനു പിന്നിലായുള്ള ഭാഗത്താണ് കലാവിഭേദനം തുടങ്ങുന്നത്.
കോശങ്ങൾ ദീർഘീകരിക്കുന്നതോടൊപ്പം അവയ്ക്കുള്ളിൽ രിക്തികകൾ പ്രത്യക്ഷപ്പെടുകയും ചെയ്യുന്നു.
ഇവയിൽ ബഹിർഭാഗത്തുള്ളവ കോർടെക്സും മധ്യഭാഗത്തുള്ളവ പിത്തും ആയിത്തീരുന്നു.
ഇതിനു ഗ്രൌണ്ട് മെരിസ്റ്റം എന്നാണ് പേര്.
കോർടെക്സിനും പിത്തിനുമിടയ്ക്കു കാണുന്ന പ്രോകേമ്പിയത്തിൽ (procambium) നിന്നാണ് സംവഹനകലയുടെ ഉദ്ഭവം.
സൈലത്തിനും ഫ്ലോയത്തിനുമിടയിൽ കാണുന്ന പ്രോകേമ്പിയത്തെ ഫാസിക്കുലർ കേമ്പിയം (Fascicular cambium) എന്നു വിളിക്കുന്നു.
സംവഹനകലയെ ചുറ്റി പ്രോട്ടോഡേം (protoderm) എന്നറിയപ്പെടുന്ന ഒരു നിര കോശങ്ങൾ ഉള്ളതിൽ നിന്നാണ് എപ്പിഡെർമിസ് ഉദ്ഭവിക്കുന്നത്.
എപ്പിഡെർമിസ്'(അധിചർമം)
സസ്യഭാഗങ്ങളെ പൊതിഞ്ഞുകാണുന്ന ഒരു നിര (ഒന്നിലധികവുമാകാം) കോശങ്ങൾ.
വായവഭാഗങ്ങളിൽ ഇതു പ്രധാനമായും ആവരണകലയാണ്.
വേരിന്റെ എപ്പിഡെർമിസ് തണ്ടിന്റേതിലും ഇലയുടേതിലുംനിന്ന് ഘടനയിൽ വ്യത്യസ്തമാണെങ്കിലും എല്ലായിടത്തും ധർമം ഒന്നുതന്നെ.
കോർടെക്സ് (ആവൃതി)
മുഖ്യമായും പാരൻകൈമകോശങ്ങൾകൊണ്ടാണിതിന്റെ നിർമിതി.
ഏകബീജപത്രികളിലും ദ്വിബീജപത്രികളിലും സസ്യത്തിന്റെ വിവിധ ഭാഗങ്ങളിലും ഇതിന്റെ കോശസംവിധാനം വ്യത്യസ്തമായിരിക്കും.
എൻഡോഡെർമിസ് സീലറിയുടെ ക്രോസ്‌സെക്ഷൻ സംവഹന വ്യൂഹം കാണിക്കുന്നു
കോർടെക്സിനുള്ളിലായി കാണുന്ന ഒരു നിര പ്രത്യേകതരം കോശങ്ങൾ.
മീസോഫിൽ
പ്രകാശസംശ്ലേഷണത്തിലൂടെ ഭക്ഷണപദാർഥങ്ങൾ തയ്യാറാക്കുന്നതിന് ഉപകരിക്കുന്ന കല.
ദീർഘവൃത്താകൃതിയിലുള്ള ഈ പാരൻകൈമ കോശങ്ങളിൽ ഹരിതകണങ്ങൾ സുലഭമായി കാണാം.
ഇലകളിലാണ് ഇത് കൂടുതലായി കാണപ്പെടുക.
സംവഹന കല
(Vascular tissue)
വേര് വലിച്ചെടുക്കുന്ന അസംസ്കൃത ഭക്ഷണപദാർഥങ്ങൾ ഇലകളിലെത്തിക്കുന്ന സൈലവും, അവിടെനിന്നും പാചകം ചെയ്യപ്പെട്ട ഭക്ഷണസാധനങ്ങൾ ചെടിയുടെ വിവിധ ഭാഗങ്ങളിൽ എത്തിച്ചുകൊടുക്കുന്ന ഫ്ലോയവും ചേർന്നതാണ് സംവഹനകലാവ്യൂഹം; ട്രാക്കിയോഫൈറ്റ എന്ന വിഭാഗത്തിൽപ്പെട്ട സസ്യങ്ങളുടെ പ്രത്യേകതയാണ് ഇതിന്റെ സാന്നിധ്യം.
അവലംബം പുറംകണ്ണികൾ phloem Image Images for xylem Images for parenchyma Images for vascular tissue കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അനാറ്റമി,_സസ്യങ്ങളുടെ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
വിശ്വസംസ്കൃതപ്രതിഷ്ഠാനം
സംസ്കൃതത്തിന്റെ സംരക്ഷണത്തിനും പ്രോത്സാഹനത്തിനും വ്യാപനത്തിനുമായി ഡൽഹി ആസ്ഥാനമായി പ്രവർത്തിക്കുന്ന ഒരു സംഘടനയാണ് സംസ്കൃതഭാരതി ( Samskrita Bharati )  .
ഇതിന്റെ കേരളഘടകമാണ് വിശ്വസംസ്കൃതപ്രതിഷ്ഠാനം (സംസ്കൃതഭാരതി-കേരളം)
സംസ്കൃതം ലോകത്ത് സാധാരണക്കാരുടെ സംസാര ഭാഷയായി കൊണ്ടുവരാൻ ഈ സംഘടന കഠിനമായി പരിശ്രമിക്കുന്നു.
വിശ്വസംസ്കൃതപ്രതിഷ്ഠാനം (1979-ൽ സ്ഥാപിതമായത്) സംസ്കൃതത്തിന്റെ സംരക്ഷണത്തിനും വികാസത്തിനും പ്രചാരണത്തിനും അതുപോലെ അതിൽ ഉൾച്ചേർത്ത പാരമ്പര്യം, സംസ്‌കാരം, വിജ്ഞാന സമ്പ്രദായം എന്നിവയ്ക്കായി പരിശ്രമിക്കുന്ന ഒരു സംഘടനയാണ്.
കേരളത്തിലെ വിശ്വസംസ്കൃതപ്രതിഷ്ഠാനത്തിന്റെ ആസ്ഥാനം തൃശൂർ ജില്ലയിലെ കൊടുങ്ങല്ലൂരിലാണ് .
വീക്ഷണം
ലോകത്തിലെ എല്ലാ മനുഷ്യരെയും നമുക്ക് സംസ്‌കൃതം പഠിപ്പിക്കാം!
നമുക്ക് ഇന്ത്യയുടെ പരമോന്നത മഹത്വത്തിലേക്ക് ഒറ്റയടിക്ക് എത്തിച്ചേരാം!!
സംസ്കൃത ഭാഷയെ പുനരുജ്ജീവിപ്പിക്കുക, നമ്മുടെ മഹത്തായ സംസ്കാരത്തെ പുനരുജ്ജീവിപ്പിക്കുക, നമ്മുടെ രാഷ്ട്രമായ ഭാരതം പുനർനിർമ്മിക്കുക.
സംസ്‌കൃതം പഠനം പ്രോത്സാഹിപ്പിക്കുകയും സമൂഹത്തിലെ എല്ലാ വിഭാഗങ്ങൾക്കും അത് പ്രാപ്യമാക്കുകയും ചെയ്യുക.
സംസ്‌കൃതത്തിന്റെ കൂടുതൽ ഫലപ്രദവും വേഗത്തിലുള്ളതുമായ വ്യാപനത്തിനായി, സംസ്‌കൃതം സ്ഥാപനങ്ങളുമായി പ്രവർത്തനം ഏകോപിപ്പിക്കുക.
സംസ്‌കൃതവുമായി ബന്ധമുള്ള വ്യക്തികളുടെയും കൂട്ടായ്മയോടെ  ഒരു സമൂഹത്തിന്റെ വികസനത്തിനായി സംസ്‌കൃതപാരമ്പര്യത്തെക്കുറിച്ചും അതിന്റെ വിജ്ഞാന സംവിധാനങ്ങളായ ആയുർവേദം, യോഗ, സംഗീതം, നൃത്തം, മറ്റ് ശാസ്ത്രങ്ങൾ എന്നിവയെക്കുറിച്ചും ഗവേഷണം നടത്തുന്നതിനുള്ള പ്രവർത്തനങ്ങൾ പ്രാപ്‌തമാക്കുക.
പുസ്‌തകങ്ങളും സിഡികളും പോസ്റ്ററുകളും പ്രസിദ്ധീകരിക്കുകയും സംസ്‌കൃതവും പരമ്പരാഗത വിജ്ഞാന സംവിധാനങ്ങളും പ്രചരിപ്പിക്കാൻ എല്ലാ ആശയവിനിമയ മാർഗങ്ങളും ഉപയോഗിക്കുകയും ചെയ്യുക.
പ്രമുഖ സംസ്‌കൃത പണ്ഡിതന്മാരെ ആദരിക്കുക.
ഒരു ലക്ഷം സംഭാഷണശിബിരം വഴി 10 ലക്ഷത്തിലധികം ആളുകൾ സംസ്കൃതം സംസാരിക്കാൻ പരിശീലിച്ചു.
സംസ്കൃതം എന്ന മാധ്യമത്തിൽ പഠിപ്പിക്കാൻ 30000-ത്തിലധികം സംസ്കൃതം അധ്യാപകർ പരിശീലനം നേടിയിട്ടുണ്ട്.
200-ലധികം സംസ്കൃത ഭവനങ്ങൾക്ക് രൂപം നൽകി.
സംസ്കൃതം ഭവനങ്ങൾ സ്ഥാപിച്ചു.
സംസ്കൃതപഠനങ്ങളും ഗവേഷണപ്രവർത്തനങ്ങളും പ്രോത്സാഹിപ്പിക്കുന്നതിനായി കേരളവ്യാസസംസ്കൃതവിദ്യാപീഠം എന്നപേരിൽ ഒരു ഉന്നത വിദ്യാഭ്യാസകേന്ദ്രം സ്ഥാപിച്ചു.
ഏർപ്പെടുത്തിയിട്ടുള്ള പുരസ്കാരങ്ങൾ 1.
പണ്ഡിതരത്നം പുരസ്കാരം
പി.സി. വാസുദേവൻ ഇളയത് (1982) ജി.വിശ്വനാഥ ശർമ്മ (1982) പി.സി. ദേവസ്യ (1982) പി.കെ. നാരായണപിള്ള (1982) കെ.പി. നാരായണ പിഷാരോടി (1983) പത്മനാഭ ശാസ്ത്രി (1983) മുതുകുളം ശ്‌രീധരൻ മുതുകുളം ശ്രീധർ (1983) കെ.എം.എൻ. ദിവാകരൻ നമ്പൂതിരിപ്പാട്.